El Zorro

El Zorro – Seikkailuja Meksikon tulenhehkuisen taivaan alla on seikkailulukemisto, jota kirjoitti Tapio Vilpponen (1913–1994) nimimerkillä Juan Batiste Montauban. Vilpponen on tullut tunnetuksi myös nimimerkillä Roy suomalaisten elokuvien sekä tv-ohjelmien lavastajana. El Zorro -sarjaa julkaistiin vuosina 1958–1986. Vilpponen kirjoitti vuosina 1958–1977 välillä käytännössä koko Zorro-sarjan, ja tiettävästi viimeinen hänen kirjoittamansa tarina ilmestyi vuonna 1977 lehden numerona 224 nimellä Äänetön kuolema, joka oli 199:s Juan Batiste Montaubanin kirjoittama Zorro-tarina. Sen jälkeen, vuoteen 1986 asti, ilmestyi ainoastaan vanhoista lehden numeroista otettuja uusintapainoksia. Vaikka El Zorro -lehteä ilmestyi 286 numeron verran, on JBM:n kirjoittamien Zorro-tarinoiden määrä todellisuudessa 199 lehteä. Vuodesta 1966 lähtien nimittäin sarjan alkupään numeroista alettiin silloin tällöin ottaa uusintapainoksia, ja viimeisinä vuosina (1978–1986) ei enää uusia kirjoitettu ollenkaan, vaan turvauduttiin ainoastaan vanhojen numeroiden uudelleen julkaisuun vaihtamalla tarinan nimi ja lisäämällä se mukaan sarjaan tavallaan uutena numerona. Sarjan viimeinen lehti on julkaistu numerolla 292, mutta näin monta lehteä ei tosiasiassa julkaistu, sillä vuosina 1963-64 lehteä jäi julkaisematta kuusi numeroa (n:ot 65-69 ja n:o 72). Historiallisesti tekijä on ottanut melkoisia vapauksia, sillä kertomusten taustan huomioon ottaen niiden tapahtuma-aika vaihtelee suunnilleen 1830-luvulta aina 1920-luvulle, mikä todellisuudessa on mahdottomuus, koska päähenkilöthän ovat niissä aina samat. 1970-luvulle siirryttäessä sarjan taso heikkeni. Samalla lehden koko pieneni. Silloin sarjaan sisällytetty erotiikka vaikuttaa osittain epäuskottavalta. Myös lehden kuvituksessa erotiikka otettiin lopuksi korostettuna esiin, ilmeisesti myynnin lisäämiseksi, käyttämällä muun muassa kansikuvissa vähäpukeisten naisten kuvia, minkä vuoksi lehden imago koki rajun muutoksen. Vuosina 1963–1964 myös lehden numeroinnissa tapahtui kummia. Yksi numero (72) jäi välistä pois, ja myöhemmin (1966–1967) lehdessä julkaistuissa luetteloissa oli mukana numeroita, joita ei ollut koskaan edes julkaistu (65–69). Samassa yhteydessä lähes jokaisen vuonna 1963 ilmestyneen lehden nimi oli luetteloitaessa täysin muuttunut. Zorro-sarjan päähenkilö on upporikas meksikolainen haciendanomistaja Don Jaime del Castelrey, joka El Zorron hahmossa joutuu huimiin seikkailuihin toverinsa, Norohan armeijakunnan komentajan, kenraali Aurelio Xavierin kanssa. Parivaljakon toiminta on tehokasta, El Zorro on mestari aseidensa, kahden Colt Peacemakerin ja heittoveitsien, käsittelijänä ja hallitsi myös karaten. Don Jaimen ystävä, kenraali Xavier hallitsee niin ikään mestarillisesti ampuma-aseet. Sen lisäksi hän on vahva kuin karhu. El Zorron esikuvina ovat ilmiselvästi Johnston McCulleyn vuonna 1919 kirjoittaman kirjan The Curse of Capistrano (elokuvan jälkeen julkaistu nimellä Zorro) päähenkilö, Walt Disneyn tuotannostakin tunnetuksi tullut Zorro (Diego de la Vega), sekä myös espanjalaisen José Mallorquín sankarihahmo El Coyote. Juan Batiste Montaubanin El Zorro oli kuitenkin tyyliltään esikuviaan veijarimaisempi ja hurjempi, suomalaiseen makuun räätälöity. Esikuvistaan poiketen El Zorro eli Jaime del Castelrey ei vaikuta Kalifornian Los Angelesissa, vaan hänen valtava haciendansa sijaitsee Pohjois-Meksikossa Villanuevan kylässä. Sen lisäksi, että Don Jaime alias El Zorro on kirjoittajan mukaan ”rikas kuin Kroisos”, hän on myös maailmanmatkaaja. Hän seikkailee Meksikon lisäksi eri puolilla Yhdysvaltoja, Keski-Amerikkaa sekä Eurooppaa, pääasiassa Ranskassa ja Espanjassa. Tarinassa Tsaarin kansleri (n:o 52) hän poikkeaa myös Venäjän puolella Pietarissa. Myös Pohjois-Afrikan ja eteläisen Amerikan rannikkoseudut tulevat El Zorron vauhdikkaiden seikkailujen välityksellä tutuiksi. Henkilöllisyytensä salaamisen El Zorro on varmistanut esikuvistaan poiketen: mustan silmillä olevan, huonosti kasvoja peittävän naamion sijasta Jaime del Castelrey käyttää naamiona kasvot, silmiä lukuun ottamatta kokonaan peittävää punaista silkkiliinaa. El Zorroa kustansi vuosina 1958–1960 Terre, vuosina 1960–1961 Timantti Oy, vuosina 1961–1963 Menekkilehdet Oy ja vuodesta 1964 lähtien Kustannusliike Suosikkilehdet Oy. == Henkilögalleria == Jo mainittujen Don Jaime del Castelreyn ja Aurelio Xavierin lisäksi sarjassa esiintyy muutama selkeä päähenkilö. *Dona Carita: Don Jaimen puoliso. Ensi kertaa lehden numerossa 1. Viimeinen maininta Caritasta on numerossa Revolveri Jane (1/1969), sen jälkeen Don Jaimen mainitaan olevan leskimies. *Dona Felicita: Aurelio Xavierin puoliso. Viimeisen kerran Dona Felicita esiintyy numerossa 170 (4/1973), sen jälkeen Aurelion mainitaan olevan leskimies. *Tacho: Don Jaimen uskollinen chihuahua-intiaanipalvelija. Kenraalin sanassa tämä "kuparinvärinen pentele" on erikoisen hyvä jäljittäjä. *Nathaniel Pinkerton: amerikkalainen yksityisetsivä, Zorron ja kenraalin yhteistyökumppani, jonka mainitaan olevan Pinkertonin etsivätoimiston perustajan Allan Pinkertonin (1819-1894) poika. *Don Osvaldo Jimenez Faria: Meksikon sotaministeri "ukko" Faria on kenraali Xavierin esimies. Maininnan ansaitsevat myös ratsut: El Zorron "tulinen ratsu" Jamie ja kenraalin Bulolo. Sarjan kirjoittajan mukaan lehden viimeisissä numeroissa entisen Jamien paikan on jo ottanut uusi Jamie, edellisen siittämästä varsasta kasvatettu Zorron uusi, yhtä uljas ratsu. == Historiaa == Meksikossa eletään 1800-luvun alkupuoliskolla levottomia aikoja. Kapinakenraali Villariosin armeijan joukot kulkevat pitkin maata jättäen jälkeensä poltettuja tiloja ja lukemattomia ruumiita. Hänen armeijansa tielle sattuu myös Pohjois-Meksikossa Villanuevassa sijaitseva Don Carlos del Castelreyn hacienda. Tila tuhotaan ja Don Carlos sekä hänen vaimonsa saavat surmansa. Eloon jää ainoastaan heidän 10-vuotias poikansa Jaime, joka pestautuu Villariosin joukkoihin. Viisi vuotta Villariosin joukoissa kierreltyään Jaime asettuu New Orleansiin. Nuo kuluneet viisi vuotta ovat kypsyttäneet hänet tulevaan tehtäväänsä, kostamaan vanhempiensa kuoleman. Saksalaisen kaksintaistelunopettajan Braunschwartzin koulutuksessa poika oppii käsittelemään mestarillisesti ampuma-aseita sekä oppii kaikki mahdolliset itsepuolustusmenetelmät. Hänestä tulee salaperäinen vuorten kostaja, El Zorro. Lopulta jokainen kuudesta Villariosin armeijan esimiehestä, Zapata, Mazeta, Romulo, Hermano, Lantejuala ja Tambieda, saavat vuorollaan kokea kostonsa El Zorron kädestä. Don Jaime saa jälleen del Castelreyn haciendan kukoistamaan, ja hänestä tulee rikas. Rikkaan haciendeiron elämä maistuu kuitenkin puulta, niinpä Don Jaime sonnustautuu El Zorron hahmossa jatkamaan aloittamaansa työtä, auttamaan sorrettuja ja saattamaan rikollisia vastaamaan teoistaan. == Sarjassa mainittuja historiallisia henkilöitä == *Ferdinand VII, Espanjan kuningas lyhyen aikaa vuonna 1808 sekä jälleen vuosina 1813–1833 (14.10.1784 – 29.9.1833). Mainitaan numerossa 23 (11/1959). *Isabella II ( Isabel II de España) (10.10.1830 – 10.4.1904), Espanjan kuningatar vuosina 1833–1868. Esiintyy useissa El Zorro -lehden numeroissa, ensimmäisen kerran hänet mainitaan numerossa 23 (11/1959), ja viimeisen kerran numerossa 110 (2/1968). *Martha Jane Cannary-Burke alias Calamity Jane (1.5.1852 – 1.8.1903). Esiintyy numerossa 53 (8/1962). *Brigham Young (1.6.1801-29.8.1877), numerossa 156 (1-2/1972). == El Zorro -sarjan numerot 1958–1978 == Seuraavassa luettelo El Zorro -sarjan numeroista vuosilta 1958–1978. Ensimmäinen numero on lehden virallinen järjestysnumero. Tämä numerointi oli käytössä aina vuoteen 1978 tammikuun numeroon asti. Vuoteen 1963 tämä numero ilmaisee samalla sen, kuinka mones uusi, ennen ilmestymätön lehden numero on kyseessä. Vuodesta 1964 lähtien virallinen numerointi ei enää pitänyt paikkaansa, ja niinpä sen jälkeen on jokaisen lehden numeron jälkeen merkitty suluissa sen todellinen juokseva numero. Vuodesta 1966 lähtien alettiin joistakin vanhoista, jo aikaisemmin ilmestyneistä, lehden numeroista ottamaan uusintapainoksia, jotka julkaistiin eri nimellä. Siinä tapauksessa lehden perään on sulkuihin merkitty kyseisen lehden alkuperäisjulkaisu. Numerointi päättyy vuonna 1977 ilmestyneeseen Äänettömään kuolemaan, joka saa järjestysnumeron 199 ja on samalla viimeinen Juan Batiste Montaubanin kirjoittama El Zorro -tarina. Vuosina 1979–1986 ilmestyneistä lehden numeroista ei ole tässä täydellistä luetteloa, koska niistä ei ole olemassa tutkittua lähdetietoa. El Zorro 1958–1978 1958 *1: 1/1958 Kostaja vuorilta *2: 2/1958 Mazetan 3 kultarahaa *3: 3/1958 Kapinakenraalin timantit *4: 4/1958 Rio Juradon kultaa *5: 5/1958 Kurkunleikkaaja Tortugasta *6: 6/1958 Keisarinnan medaljongi *7: 7/1958 El Cobra – Kuoleman kulkuri *8: 8/1958 Verta auringossa *9: 9/1958 Neljä hurjaa miestä *10: 10/1958 New Orleansin miehensurma *11: 11/1958 Kuolema soitti sardanaa *12: 12/1958 Enkelit eivät änkytä 1959 *13: 1/1959 Zorro ja vihreä jumalatar *14: 2/1959 Jesuiitan sormus *15: 3/1959 Kuuban käskynhaltija *16: 4/1959 Cortezin kotkat *17: 5/1959 Konnat kukkivat hirsipuussa *18: 6/1959 Corpus Christin tappajat *19: 7/1959 San Morealin tykit *20: 8/1959 Viisi tuumaa Toledon terästä *21: 9/1959 Dona Penelopen ongelmat *22: 10/1959 Maa jytisee Mercedossa *23: 11/1959 Infantan miekkamiehet *24: 12/1959 La Goule – Valkoisten orjien metsästäjä 1960 *25: 1/1960 Orjatori *26: 2/1960 Kymmenen leguaa kuolemaan *27: 3/1960 Musta ratsastaja *28: 4/1960 Kenraali Reyes'in testamentti *29: 5/1960 Ei kuolemaa Tampicoon *30: 6/1960 Iso Wodoon verkko *31: 7/1960 Kapinakenraalin tytär *32: 8/1960 Valkoinen kuolema *33: 9/1960 Kapteeni Bartolomeon viekkaus *34: 10/1960 Rautanyrkki *35: 11/1960 Mustanaamioinen kostaja 1961 *36: 1/1961 El Zorro ja timanttivaras *37: 2/1961 Ram-Riverin ryöstö *38: 3/1961 Postijunarosvot *39: 4/1961 Taistelu Santa Fe'ssä *40: 5/1961 El Pinto – Enkeltentekijä *41: 6/1961 Viesti kuolemalta *42: 7/1961 Serenadi kuudestilaukeavalla *43: 8/1961 Punakorko *44: 9/1961 Konnuuden väri on keltainen *45: 10/1961 Lännen laki 1962 *46: 1/1962 Vaarojen sola *47: 2/1962 Kuoleman pikalähetit *48: 3/1962 Musta apotti *49: 4/1962 Mustan madonnan salaisuus *50: 5/1962 Revolverimarkkinat *51: 6/1962 Kenraali ottaa vastaan *52: 7/1962 Tsaarin kansleri *53: 8/1962 Kerro se kuudestilaukeavalla *54: 9/1962 Kenraali Zapatan lankeemus *55: 10/1962 Orjalaiva *56: 11/1962 Rautaiset miehet *57: 12/1962 Kuuma puolikuu 1963 *58: 1/1963 Lainsuojaton *59: 2/1963 Kapteeni Douyon aarre *60: 3/1963 Tohtori Fu *61: 4/1963 Tikariliiga *62: 5/1963 Kenraalikin voi erehtyä *63: 6/1963 Tri Coltin tuskanpoistaja *64: 7/1963 Melskeitten miehen muistelmat *(numerot 65–69 julkaisemattomia) 1964 *70: 1/1964 Verta vuorilla (65) *71: 2/1964 Houkutuslintu (66) *(numero 72 julkaisematon) *73: 3/1964 Konnuus on kuolemaksi (67) 1965 *74: 1/1965 Miekkojen yö (68) *75: 2/1965 San Sebastianin linnake (69) *76: 3/1965 Verta ja kultaa (70) *77: 4/1965 Isabellan jalokivet (71) *78: 5/1965 Kujanjuoksu kuoleman kanssa (72) *79: 6/1965 Rautanyrkin kosto (73) *80: 7/1965 Enkeleitä Havannasta (74) *81: 8/1965 Salaperäinen ratsastaja (75) *82: 9/1965 Ei tyttöä tykillä saa (76) *83: 10/1965 Kuriiri satimeen (77) *84: 11/1965 Donna Caritan ryöstö (78) *85: 12/1965 Miehen loukku (79) 1966 *86: 1/1966 Andalusian sinisukka (80) *87: 2/1966 Tyttöansa (81) *88: 3/1966 Kohtelias murhamies (82) *89: 4/1966 Seikkailijatar (83) *90: 5/1966 Se tyttö on vaarallinen (uusintapainos n:o 4) *91: 6/1966 Barra Fundan kaunotar (uusintapainos n:o 14) *92: 7/1966 Mustan mantiljan salaisuus (uusintapainos n:o 3) *93: 8/1966 Meksikon viettelijätär (uusintapainos n:o 9) *94: 9/1966 Kaunokainen ja kuolema (uusintapainos n:o 6) *95: 10/1966 Povikuningatar (84) *96: 11/1966 Naisen kosto (uusintapainos n:o 10) *97: 12/1966 Kiehuva tuuli (uusintapainos n:o 41) 1967 *98: 1/1967 Kosto ei unohda (uusintapainos n:o 43) *99: 2/1967 Sormi liipasimella (uusintapainos n:o 7) *100: 3/1967 Tulinen ratsu Jamie (uusintapainos n:o 12) *101: 4/1967 Torvisignaali (85) *102: 51967 Musta tappaja (86) *103: 6/1967 Hirsipuulintu (87) *104: 7/1967 Paholaistyttö (88) *105: 8/1967 Ei naiselta kunniasanaa (uusintapainos n:o 18) *106: 9/1967 Lulubellen ryöstö (uusintapainos n:o 19) *107: 10/1967 Kaunotar on kuolemaksi (89) *108: 11/1967 Naisen jäljet (90) 1968 *109: 1/1968 Nyt miestä vietiin (91) *110: 2/1968 Kaunottaren ansa (92) *111: 3/1968 Loistava Pisarro (93) *112: 4/1968 Kenraalin paukku (94) *113: 5/1968 Nainen ja tikari (95) *114: 6/1968 Zorro ja kreolitar (96) *115: 7/1968 Revolverihullu (97) *116: 8/1968 Keikari-Jack (98) *117: 9/1968 Herra Leonin erehdys (99) *118: 10/1968 Mies Toledosta (100) *119: 11/1968 Tyttö ja lainsuojaton (101) *120: 12/1968 Salaperäinen ratsastajatar (102) 1969 *121: 1/1969 Revolveri Jane (103) *122: 2/1969 Hopealuoti (104) *123: 3/1969 Tappajan kosto (105) *124: 4/1969 Paha enkeli (106) *125: 5/1969 Musta seikkailu (107) *126: 6/1969 Nainen on ansa (108) *127: 7–8/1969 Mies kuin salama (109) *128: 9/1969 Mies pimeästä (110) *129: 10/1969 Punainen Lillie (111) *130: 11/1969 Sheriffi ja ilolintu (112) *131: 12/1969 Coltit höllinä… (113) 1970 *132: 1/1970 Polttoraudan merkki (114) *133: 2/1970 Revolveriruletti (115) *134: 3/1970 Tappaja vuokrattavana (116) *135: 4/1970 Naamioitu vieras (117) *136: 5/1970 Kuoleman ansa (118) *137: 6/1970 Taivas on tulta Texasissa (lyhennetty uusintapainos n:o 8) *138: 7/1970 Miljoonaryöstö (119) *139: 8/1970 Aavehuilu (120) *140: 9/1970 Naisten saari (121) *141: 10/1970 Zanadun kopla (122) *142: 11/1970 Rosvorannikko (123) *143: 12/1970 Pariisin kreivi (124) 1971 *144: 1/1971 Miehet rautaa – luodit lyijyä (125) *145: 2/1971 Keltaista kultaa (126) *146: 3/1971 Naamarimiehet (127) *147: 4/1971 Kostonenkeli (uusintapainos n:o 11) *148: 5/1971 Oikeus voittaa (128) *149: 6/1971 Lainsuojattomat (129) *150: 7/1971 Preeriarosvot (130) *151: 8/1971 Vaalea pommi (131) *152: 9/1971 Zorro iskee harhaan (132) *153: 10/1971 Kultaloukku (133) *154: 11/1971 Siitä vaan sanoi Kenraali (134) *155: 12/1971 Tytöt ovat tulta Texasissa (135) 1972 *156: 1–2/1972 Konnakin kaunistuu kuolemassa (136) *157: 3/1972 Zamoran musta kaunotar (137) *158: 4/1972 Tyttö kuin tiikerililja (138) *159: 5/1972 Naisia länteen (139) *160: 6/1972 Vuorten vanki (140) *161: 7/1972 Kenraalin nyrkki (uusintapainos n:o 2) *162: 8/1972 Vaaran vihreät silmät (uusintapainos n:o 13) *163: 9/1972 Kaunis Sadie-Belle (141) *164: 10/1972 Tohtori Coltin pillerit (142) *165: 11/1972 Rantarosvojen kuningatar (143) *166: 12/1972 Naamiomiehet (144) 1973 *167: 1/1973 Kostava kaunotar (145) *168: 2/1973 Ruista kenraalin hihassa (146) *169: 3/1973 Mies jota vaivasi liipasinkutka (147) *170: 4/1973 Eipä ammuta enkeleitä (148) *171: 5/1973 Kostava käsi (149) *172: 6/1973 Noitaluoti (150) *173: 7/1973 Pelihelvetin houkutuslintu (151) *174: 8/1973 Salaperäinen ratsastajatar (152) *175: 9/1973 Lainsuojattomat ja Jane (153) *176: 10/1973 Rosvoluola (154) *177: 11/1973 Kultaleirin tyttö (155) *178: 12/1973 Nainen myytävänä (156) 1974 *179: 1/1974 Zorro ja Belle Starr (157) *180: 2/1974 Pauketta päälle (158) *181: 3/1974 Kostava varjo (159) *182: 4/1974 Katakombin aarre (160) *183: 5/1974 Kerjäläismunkki (161) *184: 6/1974 Valdiseren linna (162) *185: 7/1974 Nainen paukkinan takana (163) *186: 8/1974 Houkutuslinnun huntu (164) *187: 9/1974 Lataa ennen kuin laukaiset (165) *188: 10/1974 Tyttö takapihalta (166) *189: 11/1974 Nainen kuin pommi (167) *190: 12/1974 Kova on coltin sana (168) 1975 *191: 1/1975 Tanssitytön salaisuus (169) *192: 2/1975 Nainenkin erehtyy joskus (170) *193: 3/1975 Erämaan tulinen kukka (171) *194: 4/1975 Salamancan seikkailijatar (172) *195: 5/1975 Lennä ja laukaise (173) *196: 6/1975 Ei ruuti pala vaan pamahtaa (174) *197: 7/1975 Nainen pelissä (175) *198: 8/1975 Zorro ja keltainen vaara (176) *199: 9/1975 Väärää rahaa (177) *200: 10/1975 Lohikäärmeliiga (178) *201: 11/1975 Huijarin kullat (179) *202: 12/1975 Rahat tai henki (180) 1976 *203: 1/1976 Zorro ja pankkirosvo (uusintapainos n:o 40) *204: 2/1976 Tulilintu (181) *205: 3/1976 Ajojahdin pää (182) *206: 4/1976 Kultanyrkki (uusintapainos n:o 28) *207: 5/1976 Naisen kunnia (183) *208: 6/1976 Tyttö toiselta tähdeltä (184) *209: 7/1976 Verta preerialla (185) *210: 8/1976 Humukaupunki (186) *211: 9/1976 Intiaanien tuomio (187) *212: 10/1976 Onnensoturi (188) *213: 11/1976 Nainen pelissä (189) *214: 12/1976 Revolverityttö (190) 1977 *215: 1/1977 Nainen satimessa (191) *216: 2/1977 Luolan aarre (192) *217: 3/1977 Aarrelaiva (193) *218: 4/1977 Kultanyrkki (194) *219: 5/1977 Panttivanki (195) *220: 6/1977 Salattu laakso (196) *221: 7/1977 Kultanyrkin kosto (uusintapainos n:o 22) *222: 8/1977 Maveilaistyttö (197) *223: 9/1977 Preerian aave (198) *224: 10/1977 Äänetön kuolema (199) *225: 11/1977 Viimeinen viesti (uusintapainos n:o 23) *226: 12/1977 Veijarikoplan tyttö (uusintapainos n:o 20) 1978 *227: 1/1978 Nainen liipasimella (uusintapainos n:o 24) *228: 2/1978 Kauniin Louisin lankeemus (uusintapainos n:o 1) *229: 3/1978 Vuorten kostaja (2. uusintapainos n:o 3) *230: 4/1978 Kapinakenraalin kullat (2. uusintapainos n:o 4) *231: 5/1978 Kenraali Zapatan synnit (uusintapainos n:o 25) *232: 6/1978 Salaisen laakson aarre (2. uusintapainos n:o 8) *233: 7/1978 Tortugan tappajat (uusintapainos n:o 27) *234: 8/1978 Salaisuus (uusintapainos n:o 29) *235: 9/1978 Revolveri sanelee lain (uusintapainos n:o 16) *236: 10–11/1978 Taistelu (uusintapainos n:o 17) *237: 12/1978 Kadonnut armeija (uusintapainos n:o 26) Sarjan julkaisu jatkui vuoteen 1986 asti. Vuonna 1980 ilmestyi seitsemän numeroa ja viimeisinä vuosina 1981–1986 lehteä ilmestyi enää kuusi numeroa vuodessa. Valikoituja numeroita vuosilta 1979–1986: 1/1979 Kuolema lomittaa, 3/1979 Tyttö pulassa, 4/1979 Kaunis Dona Isobel, 7/1979 Varastettu koru, 8/1979 Luodin rata, 10/1979 Kuollut piste, 11/1979 Kuuban valtatie, 1/1980 Karavaani kulkee, 3/1980 Portugalin tie, 4/1980 Naisen ryöstö, 6/1980 Valehtelija kuolee varmasti, 7/1980 Tyttö, älä huuda, 1/1981 Liian viekas kuollakseen, 6/1981 Leirinuotio, 1/1982 Naamiohuvit, 4/1982 Pankkiryöstö, 5/1982 Sissiarmeija, 1/1983 Saluuna, 2/1983 Auringon kimallus, 6/1983 Kiihkoa teräsmyrskyssä, 1/1984 Raha viettelee, 2/1984 Katkera viettelys, 3/1984 Väri vaihtuu, 4/1984 Tumman kosketus, 5/1984 Donnan hymy, 2/1985 Setelit nippuun, 6/1986 Kosketus Sarjan numerot 1-21 (1958-59) on julkaissut uudelleen v. 1999-2000 Seaflower Oy sarjassa Seaflower's large print editions. Lähdetietona on tässä käytetty alkuperäisten El Zorro -lehtien kokoelmaa, jonka on koonnut Veikko Tiitto. == Aiheesta muualla == * Kioskilänkkärit: El Zorro kansikuvat vuosittain. Luokka:Suomalaiset lukemistolehdet Luokka:Ilmestymästä lakanneet suomalaiset aikakauslehdet